Vígszínház hírlevél

„Azt gondolom, az ember azért lesz színész, hogy ilyen szerepeket játsszon. Ma azt mondanánk, hogy Friedrich Hofreiter életközépi válságban van. Az osztrák középosztály felső részéhez tartozik, nem veszi el az energiáját a napi megélhetés, elvileg a csúcson van, de ő a B oldalon érzi magát. Nagyon szeretné, ha történne vele valami, ami ebből a válságból kiszakítja. És ez az ember felmegy a hegyre, ahol vagy leesik, vagy rájön arra, mit kell csinálnia. S érkezik egy váratlan szerelem, ami teljesen felborít mindent. Végre az életében kap egy útmutatást, de kiderül, hogy az sem működik. A viszonyok bonyolultak ebben a darabban: itt nem azért csalnak meg valakit, mert nem szeretik. Friedrichet is mély és igaz szövetség köti a feleségéhez. Azonban az erkölcsi rend és az egész meglévő világrend totálisan felbomlóban van. Ezért nagyon aktuális ez az előadás.” – Ötvös András, az Ismeretlen táj egyik főszereplője, Friedrich Hofreiter gyógyszergyáros. Valló Péter rendezését ebben az évadban utoljára május 30-án játsszuk a Vígszínházban.
Arthur Schnitzler ## Ismeretlen táj A hegyek között, egy eldugott alpesi szállodában eseménydúsan telnek a napok. Bár mindenki pihenni jött, de senki nem talál nyugalmat, pedig a körülmények adottak lennének a tökéletes kikapcsolódáshoz. Házaspárok, barátok, üzletfelek és művészek nyaralnak együtt, …
„Ez egy újszerű adaptáció, ami másfajta fénytörésbe helyezi ezt a történetet, miközben hű marad az eredeti regényben olvasható eseményekhez. Frankenstein számomra nagyon-nagyon emberi, a gőgjével, önhittségével, kételyeivel, félelmeivel és tehetségével együtt. Űzi, hajszolja valami, és ebből az űzöttségből fakadóan nem jó döntéseket hoz. Nem a legmegfelelőbb irányba csatornázza be a tehetségét, és nem gondolja át előre mit tesz. Ez a mű a felelősségvállalásról, az egóról, a céltudatosságról is szól. Olyan dologról, amikkel nap, mint nap találkozunk. Ezért talán tanmeseként is fel lehet fogni, nem csak teremtéstörténetként vagy rémtörténetként.” – Orosz Ákos, aki Victor Frankensteint alakítja a Frankenstein – A modern Prométheusz című előadásban. Hegymegi Máté rendezését ebben az évadban utoljára június 7-én játsszuk a Vígszínházban.
## Frankenstein – A modern Prométheusz Victor Frankenstein a lehetetlent kíséreli meg: élővé teszi az élettelent. Évek megszállott munkájának eredményeképpen életre kelt egy mesterséges lényt, de a kísérlet végeredménye elborzasztja. Ebben a pillanatban bevégeztetett: neki is és teremtményének is. Frankenstein menekül …
Elindult a 4-6! A 2026/27-es évad első vígszínházi bemutatójának olvasópróbáját a történet ikonikus helyszínén, a 4es6os kocsmában tartottuk meg, hogy minél közelebb kerüljünk a darab világához és atmoszférájához. Ifj. Vidnyánszky Attila rendezésében készülő előadás a mai magyar fiatalok érettségi utáni útkereséséről szól, a bizonytalanságokról, döntésekről és arról, hogyan lehet helyet találni magunknak egy gyorsan változó világban. Egy kortárs, városi létet vizsgáló előadás, amely személyes és közösségi terek között keresi az egyensúlyt. Kulisszák mögötti pillanatok a próbafolyamat kezdetéről! Bemutató szeptemberben a Vígszínházban! Szereplők: Kovács Patrícia, Borbiczki Ferenc, Gál Réka Ágota m.v., Kovács Tamás, Majsai-Nyilas Tünde, Medveczky Balázs, Horváth Szabolcs, Telekes Péter, Ertl Zsombor, Zoltán Áron, Márkus Luca, Csapó Attila, László Rebeka m.v., Laczkó Bálint e.h., Pupics Levente m.v., Szabó Sebestyén László m.v., Ötvös András és Szirmai Marcell m.v. Bérletek már kaphatók! Szeptember-október havi műsorunkat június közepén hirdetjük meg.
## 4-6 LIVE CHAT @lena_19 tegnap láttam a @LL3t4rgIAt a Vígben, pont érettségi előtt vagyok, jókor jött! úgy tudom, a 4-6 az a folytatása, igaz? @natt IGEN! nemzeti ünnepeinken keresztül mesél az előadás az elmúlt évről, …
Vígszínház - jegypénztár 1137 Budapest, Szent István krt. 14. Tel: +36 1 329-23-40 Nyitvatartás: minden nap 11.00–19.00
© 2026 Vígszínház | Ingyenesen hívható zöld számunk +36 80 204 443
Ha nem szeretné rendszeresen kapni a Vígszínház hírleveleit, a leiratkozáshoz kérjük